Air Namibia

Air Namibia | IATA | ICAO | Roepteken

|
|

SW  | NMB  | NAMIBIA
Gestig| 1978
Laaste vlug| 11 Februarie 2021
Hoofspille| Windhoek-Hosea Kutako Internasionale Lughawe
Sekondêre spille| Windhoek Eros-lughawe
Lojaliteitsprogram| Reward$
Vlootgrootte| 10
Bestemmings| 18
Houermaatskappy| Regering van Namibië (100%)
Hoofkantoor| Windhoek, Namibië
Sleutelpersone| Theo Mberirua (wnd. HUB)[1]
Werknemers| 600 (Februarie 2021)[2]
Webwerf| airports.com.na
'n Air Namibia McDonnell Douglas MD-11 styg op vanaf Zürich Internasionale Lughawe in 2005. Air Namibia A340-311 V5-NME op Frankfurt-lughawe, 14 Julie 2013

Air Namibia was die vlagdraer en nasionale lugredery van Namibië. Dit is in 1947 gestig as "South West Air Transport" (SWAT) deur die Suid-Afrikaanse regering, wat namens die VN na die Tweede Wêreldoorlog 'n mandaat oor Namibië (Suidwes-Afrika) verkry het. In 1959 is die naam verander na Suidwes Lugdiens na 'n samesmelting met Oryx Aviation. Ná Namibië se onafhanklikwording in 1990 is die redery herdoop na Namib Air. Ná nog 'n herorganisasie in 1991 en die verkryging van 40% deur SA Airlink is die huidige naam Air Namibia in gebruik geneem.

Die lugredery het in April 2017 by die Amerikaanse Departement van Vervoer toestemming verkry om na die Verenigde State te vlieg. In Maart het die lugredery 'n hersertifiseringsaansoek deur die Internasionale Burgerlugvaartorganisasie voltooi ('n ouditproses wat in 2013 begin is), wat die lugredery in staat gestel het om na enige EU-lidstaat te vlieg.[3]

## Finansiële probleme

[wysig | wysig bron]

Vanaf 8 Julie 2020 het die Vervoerkommissie van Namibië die redery se geskeduleerde lugdienslisensie opgeskort, met verwysing na finansiële en veiligheidskwessies.[4] Die lugredery ontvang in Oktober 2020 kennis van die Belgiese prokureur Anicet Baum, van die maatskappy Challengeair, wat beweer dat Air Namibia insolvent is en nie in staat is om sy skuld aan Challengeair terug te betaal nie.[5]

Op 11 Februarie 2021 het die Namibiese regering die onmiddellike ontbinding en likwidasie van Air Namibia aangekondig, weens oorweldigende skuld en jare se finansiële afhanklikheid van die staat.[2] Ten tyde van sluiting het die lugredery nege vliegtuie bedryf en ongeveer 600 personeellede in diens gehad.

## Dienste

[wysig | wysig bron]

Air Namibia het geskeduleerde vlugte aangebied na:[6]

Binneland

* Lüderitz, Katima Mulilo, Ondangwa, Oranjemund, Rundu, Walvisbaai, Windhoek, Windhoek-Eros

Buiteland

* Accra, Durban, Kaapstad, Frankfurt am Main, Gaborone, Harare, Johannesburg, Lagos, Luanda, Lusaka, Victoria-waterval.

## Vloot

[wysig | wysig bron]

Die vloot van Air Namibia vir internasionale bestemmings het in Desember 2019 bestaan uit:

* 2x Airbus A330-200
* 4x Airbus A319-100
* 4x Embraer ERJ-135

## Verwysings

[wysig | wysig bron]

1. ↑ "Air Namibia Appoints Xavier Masule as Interim Chief Executive Officer" (in Engels). aviationtribune.com. 16 Maart 2019. Geargiveer vanaf die oorspronklike op 1 Oktober 2019. Besoek op 18 November 2019.
2. ↑ 2,0 2,1 "Air Namibia ist am Ende" [Air Namibia is finished]. aeroTELEGRAPH (in Swiss High German). 11 Februarie 2021. Besoek op 15 Februarie 2021.`{{cite web}}`: AS1-onderhoud: url-status (link)
3. ↑ Reporter, New Era Staff (22 Mei 2017). "Air Namibia granted right to fly into US". New Era Newspaper Namibia.
4. ↑ Namibian, The. "Air Namibia air service licence suspended". The Namibian (in Engels). Besoek op 8 Julie 2020.
5. ↑ "Air Namibia to resist liquidation". The Namibian. 7 Oktober 2020. Besoek op 15 Februarie 2021.`{{cite web}}`: AS1-onderhoud: url-status (link)
6. ↑ "argiefkopie". Geargiveer vanaf die oorspronklike op 2 Desember 2018. Besoek op 18 Desember 2018.

| Wikimedia Commons bevat media in verband met Air Namibia.

|

Hierdie artikel is in sy geheel of gedeeltelik vanuit die Engelse Wikipedia vertaal.  |

|